Lincolns julemarked

Lincolns julemarked avholdes i Lincoln i England, og er et av Europas større julemarkeder, med ca. 250 000 besøkende per år i de fire dagene det pågår. Markedet holdes ca. tre uker før jul, i området rundt Lincoln Castle og Lincolns katedral. Foruten salgsvirksomheten er det også et pariserhjul, og utendørskonserter med såvel klassisk som rockemusikk, og tradisjoner som øltønnerulling.

Premiereåret var 1982, etter at byrådets leder, Jim Sullivan og to andre byrådsmedlemmer, hadde besøkt Neustadt an der Weinstrasse (Lincolns vennskapsby i Tyskland) og var blitt imponert over julemarkedet der. Tilbake i Lincoln fikk de i stand et julemarked som det første året bare bestod av elleve boder.

Referanser

Jul i Storbritannia
Julemarkeder
Adventstiden
Lincolnshire
Storbritannias økonomi